HMPRO วางเป้าปี 64 เพิ่ม 2 สาขา เชื่อกำไรปีนี้ยังโต 5.9 พันลบ.
HMPRO วางเป้าปี 64 เพิ่ม 2 สาขา โบรกฯคาดกำไรปีนี้ยังโต 5.9 พันลบ. เชื่อเศรษฐกิจฟื้น คงคำแนะนำ “ซื้อ”  ราคาเป้าหมาย 16.50 บ.
HMPRO วางเป้าปี 64 เพิ่ม 2 สาขา โบรกฯคาดกำไรปีนี้ยังโต 5.9 พันลบ. เชื่อเศรษฐกิจฟื้น คงคำแนะนำ “ซื้อ”  ราคาเป้าหมาย 16.50 บ.
3 มี.ค. 2564

บริษัท โฮม โปรดักส์ เซ็นเตอร์ จำกัด (มหาชน) หรือ HMPRO เปิดเผยว่า มีแผนเปิดสาขาใหม่ 2 สาขา ในปี 2564 ได้แก่ โฮมโปร 1 สาขา (บางนา) และ โฮมโปรมาเลเซีย 1 สาขา ซึ่งจะส่งผลให้ปี 2564 จะมีสาขาทั้งหมด 117 สาขา ขณะที่บริษัทยังคงเน้นพัฒนาระบบ Omni Channel ให้สะดวกและง่ายมากขึ้น โดยยังตั้งเป้าสัดส่วนยอดขายทางออนไลน์ 5% ของรายได้รวม เพิ่มแหล่งจัดซื้อสินค้าจากประเทศอื่นๆ นอกเหนือจากจีนและเวียดนาม และส่งของให้เร็วและสะดวกมากยิ่งขึ้น
สำหรับการลงทุนในเวียดนาม บริษัทมองว่าเป็นประเทศที่มี GDP เติบโตสูง โดยจะเริ่มขายทางออนไลน์ในช่วงปลายเดือน มี.ค.64 ซึ่งจะเป็นการเรียนรู้พฤติกรรมผู้บริโภค โดยเน้นขายสินค้า Soft Line
ด้านบล. เอเชีย เวลท์ มีการปรับประมาณการรายได้รวมปี 2564 ลง 5% เป็น 62,904 ล้านบาท จากเดิม 65,915 ล้านบาท แต่ยังคงเติบโตเพิ่มขึ้น 5% จากงวดเดียวกันของปีก่อน เนื่องจากการแพร่ระบาดของโควิด-19 ระลอกใหม่ยังเป็นปัจจัยกดดันธุรกิจ  รวมถึงเศรษฐกิจและกำลังซื้อของผู้บริโภคที่คาดว่าจะฟื้นตัวช้ากว่าคาด
ผลดังกล่าวอาจส่งผลให้ประมาณการกำไรสุทธิปี 2564 ลง 2% เป็น 5,940 ล้านบาท จากเดิม 6,032 ล้านบาท โดยปรับอัตรากำไรขั้นต้นเป็น 26.6% เดิม 27.5%
อย่างไรก็ตามยังคงคาดกำไรสุทธิในปี 2564 อยู่ที่ 5,940 ล้านบาท จะมีการฟื้นตัว 15% จากงวดเดียวกันของปีก่อน 5,154.70 ล้านบาท เหตุจากแนวโน้มการฟื้นตัวของเศรษฐกิจ ซึ่งจะส่งผลให้กำลังซื้อของผู้บริโภคฟื้นตัว
ดังนั้นยังคงคำแนะนำ “ซื้อ” ให้ราคาเป้าหมาย 16.50 บาท